জান্নাতের যোগ্য রূপে বেড়ে উঠার তাড়নাটি না থাকলে ঘটে উল্টোটি। তখন গড়ে উঠে সভ্যতার নামে নিষ্ঠুর বর্বরতাকে বাঁচিয়ে রাখার এক রাষ্ট্রীয়, ধর্মীয়, সামাজিক, সাংস্কৃতিক ও সামরিক অবকাঠামো। মানব ইতিহাসে সে প্রমাণ প্রচুর। আধুনিক পাশ্চাত্য সভ্যতা তো তারই নমুনা। এ সভ্যতার গর্ভেই জন্ম নিয়েছে নিষ্ঠুর ঔপনিবেশবাদ, সাম্রাজ্যবাদ, পুঁজিবাদ, বর্ণবাদ, বর্ণবাদী নির্মূল, বিশ্বযুদ্ধ ও পারমানবিক যুদ্ধাস্ত্র। তাদের হাতেই নির্মূল হয়েছে স্পেনের মুসলিম, আমেরিকার রেড-ইন্ডিয়ানস, অস্ট্রিলিয়ার অ্যাব অরিজিনস এবং নিউজিল্যান্ডের মাউরি জনগোষ্টি। বিজ্ঞানের অগ্রগতি পাশ্চত্য সভ্যতার নৃশংস নায়কদের নৈতীকতা শেখায়নি, বরং তাদের হাতে তুলে দিয়েছে পারমানবিক অস্ত্র, রাসায়নিক বোমা, ক্লাস্টার বোমা, ব্যারেল বোমা, দূর পাল্লার মিজাইল, সাবমেরিন ও ভয়ানক যুদ্ধবিমান। তাদের নিষ্ঠুর বর্বরতা এতটাই বিশ্বময় বিস্তার পেয়েছে যে, মাত্র দু’টি বিশ্বযুদ্ধে প্রায় সাড়ে সাত কোটি মানুষকে তারা হত্যা করেছে। তবে বিশ্বযুদ্ধ শেষ হলেও নানা দেশে তাদের সামরিক আগ্রাসন ও গণহত্যা থামেনি। বিশ্বযুদ্ধের বিজয়ী শক্তিবর্গই নতুন ভাবে সামরিক আগ্রাসনে নেমেছে কোরিয়া, ভিয়েতনাম, আফগানিস্তান, ইরাক ও সিরিয়াতে। তাদের যুদ্ধে ২০ লাখের বেশী মানুষ নিহত হয়েছে আফগানিস্তান, ইরাক ও সিরিয়াতে। মাটির সাথে মিশে গেছে মোসল, রামাদি, রাক্কা, কুবানি, ফালুজার ন্যায় অসংখ্য শহর। প্রশ্ন হলো, এ নিষ্ঠুর বর্বতাকে সভ্যতা বললে অসভ্যতা কোনটি?